తెలుగులో ఎన్నో అజరామర చిత్రాలను రూపొందించి తాజాగా దాదాసాహేబ్ ఫాల్కే అవార్డు అందుకున్నారు కళాతపస్వి కే విశ్వనాథ్. ఈ సందర్భంగా విశ్వనాథ్ను అభినందించేందుకు సూపర్స్టార్ కృష్ణ స్వయంగా ఆయన ఇంటికి శనివారం ఉదయం వచ్చారు. మాస్, యాక్షన్ సినిమాల వైపు దృష్టి సారించడం వల్ల విశ్వనాథ్గారి సినిమాల్లో ఎక్కువ కనిపించలేకపోయానని చెప్పారు సూపర్స్టార్ కృష్ణ.పరిశ్రమకు వచ్చిన కొత్తల్లో తనకు నటన నేర్పింది విశ్వనాథ్గారేనని ఈ సందర్భంగా తెలిపారు కృష్ణ. సూపర్స్టార్ కృష్ణ నటించిన తొలి సినిమా ‘తేనె మనసులు’. ఈ సినిమా ద్వారా కృష్ణను సినీ రంగానికి పరిచయం చేయాలని భావించిన దర్శకుడు ఆదుర్తి సుబ్బారావు.. నటనలో మెలకువలు నేర్పించే బాధ్యతను ఆ సినిమా కో-డైరెక్టర్ అయిన విశ్వనాథ్కు అప్పగించారు. దీంతో ఆర్నెళ్లపాటు ఎంతో శ్రమించి కృష్ణకు నటనలో మెళకువలు నేర్పించారు విశ్వనాథ్. ఈ విషయాన్ని శనివారం గుర్తుచేసుకున్నారు కృష్ణ. ‘చిత్ర పరిశ్రమకు వచ్చిన కొత్తలో నాకు నటన వచ్చేది కాదు. అప్పుడు విశ్వనాథ్గారే ఎంతో శ్రమించి నాకు నటన నేర్పించారు. డైలాగులు ఎలా పలకాలో, హావభావాలు ఎలా పలికించాలో నాకు నేర్పింది విశ్వనాథ్గారేన’ని తెలిపారు కృష్ణ.
telugulo enno ajaramara chitraalanu roopondinchi taajaagaa dadasaheb falke avaardu andukunnaru kalatapasvi kee vishwanath. ee sandarbhamgaa vishwanaathnu abhinandinchenduku superstar krishna swayamgaa aayana intiki sanivaaram udayam vachaaru. mas, action cinimala vaipu drushti saarinchadam valla vishwanaadhgaari cinemallo ekkuva kanipinchalekapoyanani cheppaaru superstar krishna.parisramaku vachina kottallo tanaku natana nerpindi vishwanaadhgaarenani ee sandarbhamgaa telipaaru krishna. superstar krishna natinchina toli sinima ‘tene manasulu’. ee sinima dwara krushnanu cinee rangaaniki parichayam cheyalani bhaavinchina darsakudu aadurti subbarao.. natanalo melakuvalu nerpinche baadhyatanu aa sinima koo-director ayina vishwanaathku appaginchaaru. deentho aarnellapaatu entho shraminchi krushnaku natanalo melakuvalu neerpinchaaru vishwanath. ee vishayaanni sanivaaram gurtuchesukunnaru krishna. ‘chitra parisramaku vachina kottalo naaku natana vachedi kaadu. appudu vishwanaadhgaare entho shraminchi naaku natana neerpinchaaru. dailagulu ela palakaalo, haavabhaavaalu ela palikinchaalo naaku nerpindi vishwanaadhgaarena’ni telipaaru krishna.